TomoTesten/trubar-sodna-praksa huggingface dataset:
U-I-378/96
Natisni
Opravilna št.:
U-I-378/96
Datum odločitve:
16. 1. 1997
Objavljeno:
OdlUS VI, 5
ECLI:
ECLI:SI:USRS:1997:U.I.378.96
Akt:
Pravilnik o notranji organizaciji in sistemizaciji delovnih mest v Geodetski upravi RS z dne 24.1.1996
Izrek:
Pobuda za začetek postopka za oceno ustavnosti in zakonitosti Pravilnika o notranji organizaciji in sistemizaciji delovnih mest v Geodetski upravi RS se zavrže.
Evidenčni stavek:
Ustavno sodišče je pobudo zavrglo, ker ni pristojno za oceno ustavnosti in zakonitosti internega splošnega akta, s katerim se urejajo delovna razmerja zaposlenih v državnem organu.
Geslo:
Nepristojnost Ustavnega sodišča za oceno internega akta, ki ni predpis.
Pravna podlaga:
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
akt podjetja oz. družbe
Vlagatelj:
Anton Šegel, Ravne na Koroškem
Datum vloge:
11. 12. 1996
Vrsta odločitve:
sklep
Vrsta rešitve:
zavrženje
Dokument:
US18165
Dokument v PDF obliki:
u-i-378-96.pdf
114 KB
Prenesite datoteko
U-I-378/96
16.1.1997
S K L E P
Ustavno sodišče je v postopku za preizkus pobude Antona Šegla z Raven na Koroškem na seji dne 16. januarja 1997
s k l e n i l o :
Pobuda za začetek postopka za oceno ustavnosti in zakonitosti Pravilnika o notranji organizaciji in sistemizaciji delovnih mest v Geodetski upravi RS z dne 24.1.1996 se zavrže.
O b r a z l o ž i t e v
1. Pobudnik je dne 11.12.1996 vložil pobudo za oceno ustavnosti in zakonitosti v izreku sklepa navedenega pravilnika, ki ga je izdal direktor Geodetske uprave RS, in sicer v delu, ki se nanaša na sistemizacijo delovnega mesta pod zaporedno številko 689, to je delovnega mesta višjega svetovalca - agronoma. Navaja, da je v nadaljnji razčlenitvi po območnih geodetskih upravah to delovno mesto različno ovrednoteno in opremljeno z različnimi nazivi za sicer istovrstna dela oziroma naloge in to različno za delavce z višjo in za tiste z visoko izobrazbo, kar ima za posledico različne količnike za osnovne plačilne razrede, od 2.75 do 4.40.
2. Ustavno sodišče po 21. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) odloča med drugim o ustavnosti in zakonitosti predpisov in splošnih aktov za izvrševanje javnih pooblastil. Izpodbijani pravilnik ni predpis, temveč je interni akt, s katerim se urejajo delovna razmerja zaposlenih v državnem organu. Zato Ustavno sodišče za oceno njegove ustavnosti in zakonitosti ni pristojno.
3. Ustavno sodišče je ta sklep sprejelo na podlagi 21. člena v povezavi s 25. členom ZUstS v sestavi: predsednik dr. Tone Jerovšek in sodniki dr. Peter Jambrek, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek
U-I-288/95
Natisni
Opravilna št.:
U-I-288/95
Datum odločitve:
9. 1. 1997
Objavljeno:
OdlUS VI, 4
ECLI:
ECLI:SI:USRS:1997:U.I.288.95
Akt:
Del Poslovne politike Stanovanjskega sklada Pokojninskega in invalidskega zavarovanja Slovenije z dne 9.2.1994
Izrek:
Pobuda za začetek postopka za oceno ustavnosti in zakonitosti dela Poslovne politike Stanovanjskega sklada Pokojninskega in invalidskega zavarovanja Slovenije se zavrže.
Evidenčni stavek:
Ustavno sodišče ni pristojno za oceno poslovne politike stanovanjskega sklada pokojninskega in invalidskega zavarovanja Slovenije, ker ne gre za splošni akt za izvrševanje javnih pooblastil.
Geslo:
Nepristojnost Ustavneg sodišča za oceno akta, ki ni splošni akt za izvrševanje javnih pooblastil (poslovna politika).
Pokojninsko in invalidsko zavarovanje, stanovanjski sklad.
Pravna podlaga:
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Marija Benko, Miro Kos in Vladimir Urbančič, Maribor
Datum vloge:
29. 11. 1995
Vrsta odločitve:
sklep
Vrsta rešitve:
zavrženje
Dokument:
US18164
Dokument v PDF obliki:
U-I-288-95.pdf
114 KB
Prenesite datoteko
U-I-288/95-8
9.1.1997
S K L E P
Ustavno sodišče je v postopku za preizkus pobude Marije Benko, Mire Kos in Vladimirja Urbančiča iz Maribora na seji z dne 9. januarja 1997
s k l e n i l o:
Pobuda za začetek postopka za oceno ustavnosti in zakonitosti dela Poslovne politike Stanovanjskega sklada Pokojninskega in invalidskega zavarovanja Slovenije z dne 9.2.1994 se zavrže.
O b r a z l o ž i t e v
1. Pobudniki izpodbijajo določbo c točke 3.2.5 (najemna razmerja) Poslovne politike Stanovanjskega sklada Pokojninskega in invalidskega zavarovanja Slovenije, sprejeto na 6. seji Skupščine Zavoda za pokojninsko in invalidsko zavarovanje Slovenije dne 9.2.1994. Po navedeni določbi "se za vsa stanovanja, ki se oddajo v najem, ob sklenitvi najemne pogodbe določi akontacija za vzdrževalna dela, ki po zakonu bremenijo najemnika. Akontacijo določi za vsa stanovanja Upravni odbor stanovanjskega sklada.
Najemnik vplača akontacijo na podračun za čas trajanja najemnega razmerja in se porabi, če najemnik ne vzpostavi ob izselitvi iz stanovanja stanja, ki ga je dolžan vzpostaviti po zakonu. V nasprotnem primeru se akontacija za vzdrževalna dela vrne najemniku".
2. Pobudniki menijo, da izpodbijana ureditev ni v skladu z Ustavo in Stanovanjskim zakonom (Uradni list RS, št. 18/91 in 21/94).
3. Poslovna politika navedenega sklada, tako pa tudi izpodbijani del, ni splošni akt za izvrševanje javnih pooblastil. Zato glede na 5. alineo 21. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) Ustavno sodišče za njeno oceno ni pristojno.
4. Ustavno sodišče je ta sklep sprejelo na podlagi 21. člena v povezavi s 25. členom ZUstS v sestavi: predsednik dr. Tone Jerovšek in sodniki mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo s šestimi glasovi proti enemu. Proti je glasoval sodnik Testen.
P r e d s e d n i k
dr. Tone Jerovšek
U-I-286/96
Natisni
Opravilna št.:
U-I-286/96
Datum odločitve:
19. 12. 1996
Objavljeno:
OdlUS V, 179
ECLI:
ECLI:SI:USRS:1996:U.I.286.96
Akt:
Zakon o dohodnini (Ur. list RS, št. 71/93, 2/94, 7/95 in 44/96) (ZDoh), 12., 18., 41., 49., 58. do 62., 66., 67., 70. in 75. čl.
Izrek:
Postopek za preizkus pobude za začetek postopka za oceno ustavnosti 12., 18., 41., 49., 58. do 62., 66., 67., 69., 70. in 75. člena Zakona o dohodnini se ustavi.
Evidenčni stavek:
Ker je ostala pobuda za oceno ustavnosti tudi po dopolnitvi nepopolna, tako da na njeni podlagi ni bilo moč nadaljevati postopka, je Ustavno sodišče postopek ustavilo.
Geslo:
Ustavitev postopka zaradi nedopolnitve nepopolne vloge v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Ivan Škrec, Koper
Datum vloge:
23. 8. 1996
Vrsta odločitve:
sklep
Vrsta rešitve:
ustavitev
Dokument:
US18137
Dokument v PDF obliki:
U-I-286-96.pdf
113 KB
Prenesite datoteko
U-I-286/96-6
19.12.1996
S K L E P
Ustavno sodišče je v postopku za preizkus pobude Ivana Škrbca iz Kopra na seji dne 19. decembra 1996
s k l e n i l o :
Postopek za preizkus pobude za začetek postopka za oceno ustavnosti 12., 18., 41., 49., 58. do 62., 66., 67., 69., 70. in 75. člena Zakona o dohodnini (Uradni list RS, št. 71/93, 2/94, 7/95 in 44/96) se ustavi.
O b r a z l o ž i t e v
1. Pobudnik je zoper v izreku navedene določbe Zakona o dohodnini (v nadaljevanju: ZDoh) vložil pobudo za oceno ustavnosti. V pobudi je utemeljeval neprimernost sprejetih zakonskih rešitev in naštel določbe Ustave, ki naj bi bile s tem kršene.
2. Po določbi prvega odstavka 109. člena Zakona o pravdnem postopku (Uradni list SFRJ, št. 4/77, 36/80, 69/82, 58/84, 74/87, 57/89, 20/90 in 27/90 ter Uradni list RS, št. 55/92 in 19/94) v zvezi s 6. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) se vloga, ki ne vsebuje vsega, kar je treba, da bi se lahko obravnavala, vrne vložniku v dopolnitev z ustreznimi napotki. Zato je Ustavno sodišče pobudnika pozvalo, da pobudo dopolni tako, da za posamezne izpodbijane člene ZDoh navede določbe Ustave, s katerimi naj bi bili v neskladju, ter utemelji, zakaj. Pri tem ga je opozorilo tudi na posledice, če vloge ne bi dopolnil.
3. Pobudnik je sicer v roku poslal dopolnitev, vendar je v dopolnitvi ponovno utemeljeval le neprimernost sprejetih zakonskih rešitev. Kljub jasnemu in izrecnemu naročilu Ustavnega sodišča in kljub opozorilu na možnost, da se postopek ustavi, pobudnik svoje vloge ni ustrezno dopolnil. Ustavno sodišče je zato postopek ustavilo.
4. Ustavno sodišče je ta sklep sprejelo ob smiselni uporabi tretjega odstavka 28. člena ZUstS v sestavi: predsednik dr. Tone Jerovšek in sodniki mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik
dr. Tone Jerovšek
Up-278/96
Natisni
Opravilna št.:
Up-278/96
Datum odločitve:
10. 12. 1996
ECLI:
ECLI:SI:USRS:1996:Up.278.96
Akt:
Ustavna pritožba B. M. zoper sklep Okrožnega sodišča v Novi Gorici
Izrek:
Ustavna pritožba B. M. zoper sklep Okrožnega sodišča v Novi Gorici o podaljšanju pripora se zavrže.
Evidenčni stavek:
Ker pritožnik v določenem roku ni dopolnil ustavne pritožbe, jo je Ustavno sodišče zavrglo.
Geslo:
Nepopolna vloga, nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
7. 10. 1996
Vrsta odločitve:
sklep
Vrsta rešitve:
zavrženje
Dokument:
US18148
Up-278/96
10.12.1996
S K L E P
Ustavno sodišče je v postopku za preizkus ustavne pritožbe B. M. na seji senata dne 10. decembra 1996
s k l e n i l o:
Ustavna pritožba B. M. zoper sklep Okrožnega sodišča v Novi Gorici o podaljšanju pripora se zavrže.
O b r a z l o ž i t e v
Pritožnik je 4.10.1996 vložil ustavno pritožbo zoper sklep Okrožnega sodišča v Novi Gorici, s katerim naj bi mu bil podaljšan pripor.
Ker je bila vloga tako pomanjkljiva, da je Ustavno sodišče ni moglo preizkusiti, je bil pritožnik v skladu z določbo drugega odstavka 54. člena Zakona o Ustavnem sodišču (Uradni list RS, št. 15/94 - v nadaljnjem besedilu: ZUstS) pozvan, da jo v roku petnajstih dni dopolni. Pritožnik je bil opozorjen, da lahko Ustavno sodišče njegovo pritožbo zavrže, če je v roku ne bo dopolnil.
Pritožnik je pisanje Ustavnega sodišča prejel 21.10.1996, vendar v postavljenem roku nanj ni odgovoril. Zato je bilo treba ustavno pritožbo zavreči.
Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednik dr. Boštjan M. Zupančič in člana dr. Peter Jambrek in dr. Lojze Ude. Predsednik senata
dr. Boštjan M. Zupančič
Up-315/96
Natisni
Opravilna št.:
Up-315/96
Datum odločitve:
10. 12. 1996
ECLI:
ECLI:SI:USRS:1996:Up.315.96
Akt:
Ustavna pritožba Z. J. zoper odločbo Republiškega senata za prekrške št. Pp 3920/96 z dne 16.10.1996 v zvezi z odločbo Sodnika za prekrške v Lendavi št. P 1036/93 z dne 27.12.1993
Izrek:
Ustavna pritožba Z. J. zoper odločbo Republiškega senata za prekrške v zvezi z odločbo Sodnika za prekrške v Lendavi se zavrže.
Evidenčni stavek:
Po določbi 160. člena Ustave in po določbi prvega odstavka 51. člena Zakona o Ustavnem sodišču se ustavna pritožba lahko vloži šele potem, ko so izčrpane vse, redne in praviloma tudi izredne pravne poti, s katerimi se lahko popravijo ali odpravijo kršitve ustavnih pravic.
Geslo:
Predhodno izčrpanje pravnih sredstev kot procesni pogoj za vložitev ustavne pritožbe.
Pravna podlaga:
Ustava, 160. čl.

Zakon o Ustavnem sodišču (ZUstS), 51., 55., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
19. 11. 1996
Vrsta odločitve:
sklep
Vrsta rešitve:
zavrženje
Dokument:
US18147
Up-315/96
10.12.1996
S K L E P
Ustavno sodišče je v postopku za preizkus ustavne pritožbe Z. J. iz L., ki ga zastopa Š. T., odvetnik v M. S. na seji senata dne 10. decembra 1996
s k l e n i l o:
Ustavna pritožba Z. J. zoper odločbo Republiškega senata za prekrške št. Pp 3920/96 z dne 16.10.1996 v zvezi z odločbo Sodnika za prekrške v Lendavi št. P 1036/93 z dne 27.12.1993 se zavrže.
O b r a z l o ž i t e v
1. Pritožnik z ustavno pritožbo izpodbija odločbi, izdani v zadevi o prekršku proti obd. M. J. iz D., smiselno v delu, v katerem je bil izrečen varstveni ukrep odvzema njegovega (pritožnikovega) delovnega stroja "rovokopača ICB-3D", s katerim je bil storjen prekršek po 4. točki prvega odstavka 72. člena Zakona o prometnem davku (Uradni list RS, št. 4/92 in 9/92). Trdi, da predstavlja izrečeni ukrep "nepravičen poseg v temeljne človekove pravice" in predlaga, da Ustavno sodišče izpodbijani odločbi odpravi ali razveljavi, zlasti pa odpravi izrečeni varstveni ukrep odvzema pritožnikovega rovokopača.
2. Ena od predpostavk za vložitev ustavne pritožbe je izčrpanost pravnih sredstev (tretji odstavek 160. člena Ustave in prvi odstavek 51. člena Zakona o Ustavnem sodišču, Uradni list RS, št. 15/94 - v nadaljevanju: ZUstS). Po določbi 51. člena ZUstS je ustavno pritožbo mogoče vložiti šele, ko so izčrpana vsa, redna in izredna pravna sredstva zoper posamični akt, ki se z ustavno pritožbo izpodbija.
3. V obravnavanem primeru je pritožnik svoji vlogi priložil tudi kopijo zahteve za sodno varstvo z dne 16.11.1996, ki jo je skupaj z obd. M. J. vložil zoper izpodbijani odločbi na Vrhovno sodišče Republike Slovenije. Ker torej postopek odločanja o zahtevi za sodno varstvo še teče, procesna predpostavka izčrpanosti pravnih sredstev ni izpolnjena. Ustavno sodišče je zato ustavno pritožbo zavrglo.
4. Senat Ustavnega sodišča je sprejel ta sklep na podlagi 2. alinee prvega odstavka 55. člena ZUstS v sestavi: predsednik senata dr. Boštjan M. Zupančič in člana dr. Peter Jambrek in dr. Lojze Ude.
Predsednik senata
dr. Boštjan M. Zupančič
Up-203/95
Natisni
Opravilna št.:
Up-203/95
Datum odločitve:
10. 12. 1996
ECLI:
ECLI:SI:USRS:1996:Up.203.95
Akt:
Postopek za preizkus ustavnih pritožb F. Š. in I. Š. zoper sklep Višjega sodišča v Mariboru št. Kp 31/95-3 z dne 29.3.1995 in zoper sklep Višjega sodišča v Mariboru št. Kp 247/95 z dne 5.10.1995 v zvezi s sklepom Okrožnega sodišča v Slovenj Gradcu št. Kpr 39/95 z dne 29.6.1995
Izrek:
Postopek za preizkus ustavnih pritožb F. Š. in I. Š. zoper sklep Višjega sodišča v Mariboru in zoper sklep Višjega sodišča v Mariboru v zvezi s sklepom Okrožnega sodišča v Slovenj Gradcu se ustavi.
Evidenčni stavek:
Ker sta pritožnika ustavno pritožbo potem, ko sta bila pozvana, naj povesta, če imata še interes za odločitev o ustavni pritožbi, umaknila, je Ustavno sodišče postopek za preizkus ustavne pritožbe ustavilo.
Geslo:
Ustavitev postopka zaradi umika ustavne pritožbe.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
27. 12. 1995
Vrsta odločitve:
sklep
Vrsta rešitve:
ustavitev
Dokument:
US18149
Up-203/95
10.12.1996
S K L E P
Ustavno sodišče je v postopku za preizkus ustavnih pritožb pritožnikov F. Š. in I. Š. iz S. G., ki ju zastopa S. V. M., odvetnik v M. na seji senata dne 10. decembra 1996 s k l e n i l o :
Postopek za preizkus ustavnih pritožb F. Š. in I. Š. zoper sklep Višjega sodišča v Mariboru št. Kp 31/95-3 z dne 29.3.1995 in zoper sklep Višjega sodišča v Mariboru št. Kp 247/95 z dne 5.10.1995 v zvezi s sklepom Okrožnega sodišča v Slovenj Gradcu št. Kpr 39/95 z dne 29.6.1995 se ustavi.
O b r a z l o ž i t e v :
1. Pritožnika sta 22.12.1995 vložila ustavno pritožbo (1) zoper sklep drugostopnega sodišča o zavrženju pritožbe zoper sklep izvenobravnavnega senata o zavrnitvi njune zahteve za uvedbo preiskave in (2) zoper sklep izvenobravnavnega senata o zavrženju zahteve za varstvo zakonitosti ter zoper sklep drugostopnega sodišča o zavrnitvi pritožbe zoper prvostopni sklep. Zatrjevala sta, da jima je bila z izpodbijanimi sklepi kršena pravica do pravnega sredstva iz 25. člena Ustave. Predlagala sta, naj Ustavno sodišče razveljavi sklep z dne 29.3.1995. Kot je bilo mogoče povzeti iz navedb ustavne pritožbe in kasnejših dopolnitev sta želela doseči, da bi sodišče ponovno odločalo o njuni zahtevi za uvedbo preiskave.
2. Ustavno sodišče je po vpogledu v kazenski spis Okrožnega sodišča v Mariboru št. 4 Kpr 57/96 ugotovilo, da je sodišče s sklepom št. Ks 96/96 z dne 26.4.1996 ugodilo novi zahtevi pritožnikov za uvedbo preiskave, vloženi na podlagi 409. člena Zakona o kazenskem postopku (Uradni list RS, št. 63/94). Zato je pritožnika pozvalo, naj povesta, ali imata še interes za odločitev o ustavni pritožbi.
3. Pritožnika sta dne 12.11.1996 sporočila, da ustavno pritožbo umikata. Ustavno sodišče je zato postopek ustavilo.
4. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik senata dr. Boštjan M. Zupančič in sodnika dr. Peter Jambrek ter dr. Lojze Ude.
Predsednik senata
dr. Boštjan M. Zupančič
U-I-36/96
Natisni
Opravilna št.:
U-I-36/96
Datum odločitve:
5. 12. 1996
Objavljeno:
OdlUS V, 168
ECLI:
ECLI:SI:USRS:1996:U.I.36.96
Akt:
Sklep Občine Ig o izračunu in plačilu sorazmernega dela stroškov opremljanja stavbnega zemljišča (Ur. list RS, št. 73/95), 2. čl.
Izrek:
Postopek za preizkus pobude za začetek postopka za oceno ustavnosti 2. člena Sklepa o izračunu in plačilu sorazmernega dela stroškov opremljanja stavbnega zemljišča Občine Ig se ustavi.
Evidenčni stavek:
Ker je pobudnik svojo pobudo umaknil, je Ustavno sodišče postopek preizkusa pobude ustavilo.
Geslo:
Ustavitev postopka zaradi umika pobude.
Stroški opremljanja stavbnega zemljišča.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Saša Jenko, Ig
Datum vloge:
22. 2. 1996
Vrsta odločitve:
sklep
Vrsta rešitve:
ustavitev
Dokument:
US18120
Dokument v PDF obliki:
U-I-36-96.pdf
112 KB
Prenesite datoteko
U-I-36/96-5
5.12.1996
S K L E P
Ustavno sodišče je v postopku za preizkus pobude Saša Jenka z Iga na seji dne 5. decembra 1996
s k l e n i l o :
Postopek za preizkus pobude za začetek postopka za oceno ustavnosti 2. člena Sklepa o izračunu in plačilu sorazmernega dela stroškov opremljanja stavbnega zemljišča (Uradni list RS, št. 73/95) Občine Ig se ustavi.
O b r a z l o ž i t e v
1. Pobudnik je vložil pobudo za oceno ustavnosti v izreku navedenega občinskega akta, vendar pa je pozneje Ustavno sodišče obvestil, da pobudo umika,ker je bil navedeni sklep občine razveljavljen z kasnejšim občinskim predpisom. Ustavno sodišče je zato postopek ustavilo.
2. Ustavno sodišče je ta sklep sprejelo na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik:
dr. Tone Jerovšek
U-I-237/96
Natisni
Opravilna št.:
U-I-237/96
Datum odločitve:
5. 12. 1996
Objavljeno:
OdlUS V, 170
ECLI:
ECLI:SI:USRS:1996:U.I.237.96
Akt:
Akti in delovanja političnih strank
Izrek:
Postopek za preizkus pobude za začetek postopka za oceno protiustavnosti aktov in delovanja političnih strank se ustavi.
Evidenčni stavek:
Ker pobudnik v določenem roku ni dopolnil pomankljivo utemeljene pobude, zaradi česar jo ni bilo mogoče obravnavati, je Ustavno sodišče postopek za preizkus pobude ustavilo.
Geslo:
Nepopolna vloga.
Politične stranke.
Obnova postopka pred Ustavnim sodiščem.
Pravna podlaga:
Zakon o Ustavnem sodišču (ZUstS), 68., 3. odst. 28. čl.
Opomba:
V svojem sklepu se Ustavno sodišče sklicuje na svoj sklep U-I- 115/96 z dne 13/6-1996.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Matjaž Gerlanc, Velenje
Datum vloge:
28. 6. 1996
Vrsta odločitve:
sklep
Vrsta rešitve:
ustavitev
Dokument:
US18122
Dokument v PDF obliki:
U-I-237-96.pdf
115 KB
Prenesite datoteko
U-I-237/96-4
5.12.1996
S K L E P
Ustavno sodišče je v postopku za preizkus pobude Matjaža Gerlanca iz Velenja na seji dne 5. decembra 1996
s k l e n i l o :
Postopek za preizkus pobude za začetek postopka za oceno protiustavnosti aktov in delovanja političnih strank se ustavi.
O b r a z l o ž i t e v
1. Pobudnik je z vlogo z dne 28.6.1996 Ustavnemu sodišču predlagal izbris Slovenske nacionalne desnice, Socialdemokratske stranke, Slovenskih krščanskih demokratov, Slovenske ljudske stranke in Krščanske socialne unije iz registra političnih strank. Hkrati je predlagal še obnovo in nadaljevanje postopka v zadevi št. U-I-115/96, v kateri je Ustavno sodišče s sklepom z dne 13.6.1996 postopek za oceno protiustavnosti aktov in delovanja političnih strank ustavilo.
2. Ustavno sodišče je z dopisom z dne 23.10.1996 pobudnika obvestilo, da zoper odločitve Ustavnega sodišča ni pravnega sredstva, ter ga opozorilo, da je njegova vloga pomankljiva in da ne vsebuje vsega, kar je treba, da bi se lahko obravnavala kot pobuda za oceno protiustavnosti aktov političnih strank na podlagi 68. člena Zakona o Ustavnem sodišču (Uradni list RS, št. 15/94 - v nadaljevanju: ZUstS). Pozvalo ga je, naj jo v roku petnajstih dni ustrezno dopolni.
3. ZUstS v tretjem odstavku 28. člena določa, da v primeru, če pobudnik v določenem roku ne da podatkov, potrebnih za nadaljevanje postopka, Ustavno sodišče lahko s sklepom ustavi postopek. Ker pobudnik pobude ni dopolnil, je Ustavno sodišče postopek za njen preizkus ustavilo.
4. Ustavno sodišče je ta sklep sprejelo ob smiselni uporabi tretjega odstavka 28. člena ZUstS v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik
dr. Tone Jerovšek
U-I-274/96
Natisni
Opravilna št.:
U-I-274/96
Datum odločitve:
5. 12. 1996
Objavljeno:
OdlUS V, 171
ECLI:
ECLI:SI:USRS:1996:U.I.274.96
Akt:
Sklep o ukinitvi javnega dobra Občine Idrija z dne 25/4-1996
Izrek:
Postopek za oceno ustavnosti Sklepa o ukinitvi javnega dobra Občine Idrija se ustavi.
Evidenčni stavek:
Ker predlagatelj svoje nepopolne zahteve v določenem roku ni dopolnil, je Ustavno sodišče postopek ustavilo.
Geslo:
Nepopolna vloga.
Javno dobro, ukinitev z občinskim odlokom.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Samo Bevk, župan Občine Idrija
Datum vloge:
2. 9. 1996
Vrsta odločitve:
sklep
Vrsta rešitve:
ustavitev
Dokument:
US18123
Dokument v PDF obliki:
U-I-274-96.pdf
113 KB
Prenesite datoteko
U-I-274/96-3
5.12.1996
S K L E P
Ustavno sodišče je v postopku za oceno Ustavnosti in zakonitosti, začetem z zahtevo Sama Bevka, župana Občine Idrija, na seji dne 5. decembra 1996
s k l e n i l o :
Postopek za oceno ustavnosti Sklepa o ukinitvi javnega dobra Občine Idrija z dne 25.4.1996 se ustavi.
O b r a z l o ž i t e v
1. Predlagatelj je zoper v izreku navedeni občinski akt vložil zahtevo za oceno zakonitosti na podlagi petega odstavka 33. člena Zakona o lokalni samoupravi (Uradni list RS, št. 72/93, 6/94 - odl. US, 45/94 - odl. US, 57/94, 14/95, 20/95 - odl. US, 63/95, 9/96, 39/96 - odl. US in 44/96 - odl. US). Ker je bila zahteva nepopolna, je Ustavno sodišče predlagatelja pozvalo k dopolnitvi in mu postavilo rok za odgovor. Ker v tem roku odgovora ni prejelo, je Ustavno sodišče postopek ocene zakonitosti ustavilo.
2. Ustavno sodišče je ta sklep sprejelo na podlagi tretjega odstavka 28. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik:
dr. Tone Jerovšek